
Turniiri „Läänemere maletähed“ korraldamine

ja turniiri juhendi kinnitamine

1. Asjaolud ja menetluse käik.

Ajavahemikul 05.-10.11.2017. a toimub Narvas järjekordne Paul Keresele pühendatud maleturniir „Läänemere maletähed“. Turniir on traditsiooniline ja toimub juba 8. korda. Turniirist võtavad osa noorte võistkonnad vanuses 10-18 aastat Eestist ja välismaalt.
2. Õiguslikud alused.

Vastavalt kohaliku omavalitsuse korralduse seaduse § 30 lõike 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. Otsus.

3.1 Korraldada ajavahemikul 05.-10.11.2017. a VIII rahvusvaheline Paul Keresele pühendatud maleturniir „Läänemere maletähed“.
3.2 Kinnitada maleturniiri „Läänemere maletähed“ juhend (lisatud).

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

